Bybelskool » Kan God van gedagte verander?
Tags: betroubaarheid, gebed, God, Samuel, vryheid
Nov 15, 2009 at 16:36 | #
N.a.v. die stellings: God verander nie sy gedagte nie, en tog doen Hy dit!
Uit: Die vreemde God en sy mense (Willem de Klerk)
” Alles van Hom is so onuitsêbaar dat ons Hom alleen in teenstrydighede kan verbeeld.
Albei is waar:
sy genade en geregtigheid
sy almag en die mens se vrye wil
sy eenheid en drieheid
sy vreemdheid en bekendheid.
As ons (die ondervraers) nie die kloutjie by die oor kan kry oor al die teenstrydighede wat die Bybel oor God te sê het nie, is paradoksale denke 'n ruspunt.” (p. 157).
“As God vir jou net verborgenheid en buitewêreldse misterie is, verloor jy sy nabye bekendheid. As Hy net inwonende Vriend is, verloor jy siddering, ontsag en afstand in 'n te grote familiariteit met die Heilige…albei die pole laat jou in ewewig met God wandel.” (p. 156).
Nov 17, 2009 at 10:35 | #
Dit vul my met verwondering dat die groot God van hemel en aarde sy skepsels toelaat om saam met Hom (maar natuurlik ondergeskik aan sy almag), aan die toekoms te werk, en om so Sy Wil te laat uitwerk, en selfs om Sy Wil teen te werk. Mens sien dit vanaf Genesis dat God dinge laat gebeur, en dan wag Hy in sy groot liefde vir mense om reg daarop te reageer, en dikwels moet Hy dan die gemors wat mense gemaak het kom hanteer.
Die groot tragedie is natuurlik dat ons deur verkeerde keuses ellendige gevolge vir onsself op die hals kan haal, en die nog groter tragedie is dat die verkeerde dinge wat mense doen ellendige gevolge vir ander mense kan veroorsaak. Wat ons saai sal ons maai, en die wet van oorsaak en gevolg loop sy gang. God se genade is groot geneog dat ons vergifnis kan kry, en ons verhouding met Hom herstel kan word, maar dikwels bly die onaangename gevolge van ons dwaasheid by ons, en by ander mense.